תיקון ליל שביעי של פסח

תיקון ליל שביעי של פסח הוא מנהג לקרוא את שירת הים ולעסוק בענייני קריעת ים סוף בליל שביעי של פסח, על פי מסורת חז"ל שבלילה זה התרחש נס קריעת ים סוף.

 המנהג 
מנהג המקובלים בצפת בתקופת האר"י היה לומר במהלך ליל שביעי של פסח לאחר חצות הלילה לימודים שונים ושירות, כשבכללם שירת הים. יש נוהגים לומר את שירת הים במהלך ליל שביעי של פסח, ויש מקפידים לומר אותה לאחר חצות הלילה או לפנות בוקרכף החיים אורח חיים סימן ת"צ סעיף קטן ס"ב., שאז אירע הנס על פי המסופר בפרשת בשלח.

יש נוהגים לקרוא מתחילת פרשת בשלח עד סוף שירת הים, ולאחר מכן לחזור על שלושת הפסוקים המתחילים במילים "ויסע", "ויבא", "ויט", שבכל אחד מהם יש 72 אותיות, ואחר כך נוהגים לומר תפילה שבה נזכרות שבעים ושתיים מילים המורכבות מהאותיות של שלושת הפסוקים שסידורן יוצר את השם בן שבעים ושתיים האותיותספר לשון חכמים שכתב רבי יוסף חיים מבגדאד, חלק א' סימן נ"ו.:

בספר חמדת ימים הובא נוסח של 'תיקון' שנועד להיאמר במשך הלילה כולו, והוא נדפס לימים בספר 'קריאי מועד'. אולם יש מהאחרונים שהתנגדו לכך, בעקבות חשד שהספר קשור לשבתאות. כיום ישנם נוהגים לומר את הנוסח במלואו, ויש אומרים רק את שירת הים. במקומות שסמוכים לשפת הים היו שנהגו לשיר את השירה ליד הים.

במסגרת התיקון, יש שנהגו לשיר את כל עשר השירות שיש בתנ"ך (מזמור שיר ליום השבת, שירת הים, שירת הבאר, שירת האזינו, שירת השמש, ואילך. שירת דבורה, שירת חנה, שירת דוד, שיר השירים ועוד היום בנוב - הפטרת אחרון של פסח ואילך).

בחסידות חב"ד נהגו להישאר ערים כל הלילה וללמוד תורה.

 ראו גם 
 תיקון ליל שבועות
 תיקון ליל הושענא רבה

 קישורים חיצוניים 
 אודות עניינו של תיקון ליל שביעי של פסח

 הערות שוליים 

קטגוריה:מנהגים יהודיים: חגים
קטגוריה:פסח
קטגוריה:לילות מיוחדים